CELEX: 62009TJ0014
Language: hu
Date: 2012-10-23 00:00:00
Title: A Törvényszék (első tanács) 2012. október 23-i ítélete. # Frank Vanhecke kontra Európai Parlament. # Kiváltságok és mentességek - Parlamenti képviselő - A mentelmi jog felfüggesztése - Megsemmisítés iránti kereset - Az eljáráshoz fűződő érdek megszűnése - Okafogyottság. # T-14/09. sz. ügy

A Törvényszék (első tanács) 2012. október 23-i ítélete – Vanhecke kontra Parlament
      (T-14/09. sz. ügy)
      „Kiváltságok és mentességek – A Parlament tagja – A mentelmi jog felfüggesztése – Megsemmisítés iránti kereset – Az eljáráshoz fűződő érdek megszűnése – Okafogyottság”
      Megsemmisítés iránti kereset – Természetes vagy jogi személyek – Az eljáráshoz fűződő érdek – Létrejött és fennálló érdek szükségessége – Az Európai Parlament tagja mentelmi jogának felfüggesztéséről szóló határozat megsemmisítése iránti kérelem – Eljárást megszüntető határozattal záruló nemzeti büntetőeljárás – A megsemmisítés iránti kereset benyújtását követően jogerőre emelkedő nemzeti bírósági határozat – Az eljáráshoz fűződő érdek megszűnése – Okafogyottság (EK 230. cikk; a Törvényszék eljárási szabályzata, 113. cikk) (vö. 23–29. pont)
      Tárgy
      
         
               Az Európai Parlament 2008. november 18-i, a felperes mentelmi jogának felfüggesztéséről szóló határozatának megsemmisítése
                  iránti kérelem.
               
            Rendelkező rész
      
         
                  1)
               
               
                  
               
               
                  	A Törvényszék megállapítja, hogy a jelen keresetről nem szükséges határozni.
               
            
         
                  2)
               
               
                  
               
               
                  	A felek maguk viselik saját költségeiket.